**Conceptul**

**Programului național de prevenire și combatere a criminalității pentru anii 2026-2030**

Prezentul Concept este elaborat de Ministerul Afacerilor Interne în conformitate cu prevederile pct. 63.3 din Hotărârea Guvernului nr. 386/2020 cu privire la planificarea strategică.

|  |
| --- |
| **Structura și informația despre noul document de politici publice propus** |
| 1. **Denumirea documentului**
 | Programul național de prevenire și combatere a criminalității pentru anii 2026-2030 |
| 1. **Tipul documentului de politici publice care se propune a fi elaborat și perioada planificată de implementare**
 | Documentul de politici publice propus spre elaborare constituie un Program, care va conține partea descriptivă și planul de acțiuni, urmând a fi elaborat și promovat în conformitate cu prevederile Hotărârii Guvernului nr.386/2020 cu privire la planificarea strategică.Elaborarea noului Program derivă din angajamentul pentru cea de a doua etapă de planificare, pentru anii 2026-2030, ce vizează asigurarea implementării Strategiei de dezvoltare a domeniului afacerilor interne pentru anii 2022-2030, aprobată prin HG nr.658/2022, pentru perioada 2026-2030.Documentul de politici publice va detalia acțiunile care vor fi realizate pe domeniile de combatere a criminalității organizate, asigurarea respectării drepturilor și libertăților fundamentale ale omului, precum și apărarea proprietății publice și private. |
| 1. **Problemele din domeniu/ subdomeniu care vor fi abordate în documentul de politici publice**
 | Documentul de politici publice abordează prevenirea și combaterea criminalității în Republica Moldova, fenomen ce constituie o amenințare asupra securității naționale și siguranței publice. Odată cu creșterea nivelului de criminalitate, se accentuează pericolul asupra vieții, sănătății, libertății, patrimoniului și liniștei fiecărui cetățean. Republica Moldova este evaluată anual de diferite entități internaționale în cadrul clasamentelor în domeniul prevenirii și combaterii criminalității. Respectiv, în anul 2024, ocupa următoarele poziții:* potrivit Global Peace Index, a ocupat locul 63, comparativ cu anul 2023, când a ocupat locul 57[[1]](#footnote-1);
* potrivit Raportului cu privire traficul de persoane elaborat de către Departamentul de Stat al Statelor Unite, Republica Moldova este la poziția Tier II[[2]](#footnote-2);
* potrivit Global Terrorism Index, Republica Moldova continuă să se situeze în fruntea statelor unde nu există pericol de acte teroriste. *(unde locul 93 este cel mai sigur, iar 1 cel mai periculos).* În anul 2024, Republica Moldova s-a plasat pe locul 89, comparativ cu locul 93 în 2023[[3]](#footnote-3);

Departamentul de Stat al Statelor Unite emite recomandări pentru cetățenii țării cu privire la riscurile pe care le comportă vizitele în diferite state. În anul 2024, Republica Moldova era apreciată la nivelul 2, „Exersați prudență sporită”, menținându-se neschimbat din 2022, în comparație cu anul 2021, când a fost poziționată la nivelul 4 „Nu călătoriți”.- potrivit NUMBEO, indicele criminalității constituie 45,1 (nivel moderat), iar indicele de siguranță constituie 54,9**[[4]](#footnote-4)**.- potrivit Național Cyber Security Index - Republica Moldova[[5]](#footnote-5) se află în ascensiune, întrucât securitatea cibernetică este asigurată la un nivel înalt, plasându-se pe locul 13 în anul 2024, iar indexul național de securitate cibernetică constituie 81,67. În Republica Moldova, fenomenul criminalității organizate a evoluat semnificativ în ultima perioadă, reflectând o tendință de adaptare și diversificare a activităților infracționale. În 2024, au fost înregistrate 889 infracțiuni comise de către grupuri criminale/organizații criminale, (+342,29%) față de 205 infracțiuni înregistrate în anul 2023 și 201 infracțiuni înregistrate în anul 2022. Din cauza faptului că multe dintre grupurile crimei organizate operează dincolo de frontierele lor naționale, activitățile lor au, în mod evident, consecințe internaționale. Pentru a putea împiedica acest fenomen și a evita extinderea lui, este nevoie să fie luate măsuri suplimentare de prevenire prin aplicarea mecanismelor de cooperare internațională.Criminalitatea reprezintă o amenințare asupra siguranței publice și afectează fundamentele Uniunii Europene și a statelor membre. Aceasta subminează și reduce încrederea în economie, statul de drept și în societate în ansamblu, prin generarea de venituri ilicite, răspândirea violenței și a corupției.Totodată, Comisia Europeană a recomandat Republicii Moldova să „consolideze cooperarea cu statele membre ale UE și cu agențiile UE de aplicare a legii în combaterea criminalității grave și organizate prin intermediul platformei EMPACT 2024-2025, prin continuarea participării la Planul operațional de acțiuni”.În anul 2024, pe teritoriul Republicii Moldova au fost înregistrate 24,6 mii infracțiuni, în creștere cu 2,5% comparativ cu anul 2023, dar în scădere cu 8,2%, comparativ cu anul 2022. Rata infracționalității, în anul 2024, a constituit 102 infracțiuni la 10 mii locuitori, comparativ cu 99 infracțiuni în anul 2023 și 108 infracțiuni în anul 2022.[[6]](#footnote-6)În anul 2024, s-a înregistrat o scădere a infracțiunilor ușoare, fiind înregistrate 5418 (-15,05%) în comparație cu 6378 infracțiuni înregistrate în anul 2023 și 7373 infracțiuni (-13,5%) înregistrate în anul 2022.Din numărul infracțiunilor înregistrate în anul 2024, 5348 infracțiuni (sau 21,7%) au fost infracțiuni excepțional de grave, deosebit de grave și grave, dintre care 734 infracțiuni (3,0%) au constituit infracțiuni excepțional de grave și deosebit de grave, iar 4614 (18,7%) infracțiuni grave. Astfel, fiecare a cincea infracțiune este din categoria celor excepțional de grave, deosebit de grave și grave.Principalele amenințări sunt generate de fenomene infracționale precum migrația ilegală, fraude informatice, infracțiuni patrimoniale, ș.a. combinate cu condițiile și contextul național și regional, precum și dezvoltarea tehnologiilor informaționale și domeniul IT, iar Programul național de prevenire și combatere a criminalității pentru anii 2026–2030 urmează să abordeze multilateral următoarele domenii de intervenție:1. **Criminalitatea informatică**

Evoluția crimei organizate în Republica Moldova în ultimii ani este strâns legată de evoluția criminalității cibernetice și de folosirea tot mai intensă a tehnologiilor informaționale și comunicațiilor în comiterea infracțiunilor. Crimele cibernetice cauzează pierderi financiare semnificative întreprinderilor, cetățenilor și sectorului public. În perioada anului 2024, pentru săvârșirea infracțiunilor informatice și infracțiunilor din domeniul comunicațiilor electronice au fost pornite 135 cauze penale, în comparație cu 167 cauze pornite în anul 2023. Cele mai multe fapte comise în mediul online sunt infracțiunile ce atentează la patrimoniul financiar al cetățenilor. În perioada anului 2024, numărul infracțiunilor săvârșite cu utilizarea sistemelor informatice prin escrocherie a constituit 77 cauze (116 cauze în anul 2023), astfel cunoscând o dinamică descendentă față de perioada analogică a anului trecut, când au fost înregistrate cu 39 cauze mai puțin. Una din formele acestui fenomen constituie pornografia infantilă, manifestată prin descărcarea, utilizarea și răspândirea materialelor interzise. Astfel, se atestă o dinamică ascendentă a cazurilor de răspândire a pornografiei infantile prin intermediul rețelelor de schimb de fișiere și rețelelor de socializare, în anul 2024 fiind înregistrate 32 cauze penale, în comparație cu 23 cauze înregistrate în anul 2023.[[7]](#footnote-7)Fenomenul pornografiei infantile are un caracter latent, cele mai multe sesizări despre faptele infracționale nu vin din partea părinților sau a persoanelor responsabile de minori, dar sunt sesizate de instituțiile internaționale implicate în domeniu.Totodată, Comisia Europeană a recomandat Republicii Moldova „să consolideze cadrul legal și capacitatea instituțională de evaluare a riscurilor și de combatere a criminalității cibernetice”.1. **Infracțiuni de natură economică**

Infracțiunile economice au un impact negativ asupra societății, afectând economia, democrația și încrederea în instituții. Infracțiunile economice includ acte ilegale precum corupția, evaziunea fiscală, frauda financiară, și spălarea de bani, ș.a.Criminalitatea economică afectează o parte tot mai mare a populației, prin urmare, este necesar să creștem gradul de conștientizare cu privire la răspunderea penală pentru aceste infracțiuni.Potrivit raportului privind activitatea Procuraturii infracțiunile economice anul 2024 a înregistrat trend crescător cu 60 cazuri (14,49%) comparativ cu anul 2023, inclusiv fabricarea banilor falși cu 16 cazuri (23,19%); evaziunea fiscală cu 15 cazuri (38,46%); spălarea banilor cu 7 cazuri (+14,49); contrabanda cu 9 cazuri (-4,66%).[[8]](#footnote-8) În 2023[[9]](#footnote-9) infracțiunile economice au făcut parte din categoria infracțiunilor în descreștere cu 60 cazuri (-12,66%), inclusiv evaziunea fiscală cu 32 cazuri (-50,79%); spălarea banilor cu 5 cauze (-12,66%); contrabanda cu 9 cazuri (-4,66%) comparativ cu anul 2022.[[10]](#footnote-10)Prin Hotărârea nr. 25 din 28.11.2024 privind confirmarea alegerilor Președintelui Republicii Moldova, Curtea Constituțională a reținut că numărul cazurilor de corupere a alegătorilor raportat de autoritățile de investigație și cuantumul mijloacelor financiare sechestrate scot în evidență amploarea acestui fenomen. În context, Curtea a considerat ca autoritățile trebuie să depunând toate eforturile pentru a preveni asemenea cazuri, reținând că ar putea fi îmbunătățite mecanismele de combatere a corupției electorale și politice, întrucât evenimentele care au avut loc au demonstrat vulnerabilitatea autorităților publice în fața sarcinii de a face față fenomenului de corupere a alegătorilor.Potrivit informațiilor înregistrate, în anul 2024 se atestă o creștere a cauzelor penale pornite pe coruperea alegătorilor, fiind înregistrate 75 cauze, în comparație cu 3 cauze în 2023. În anul 2022 nu a fost înregistrate infracțiuni de acest gen. Un indiciu ce justifică intervenție în investigarea acestor fapte este numărul mic de cauze penale în care urmărirea penală a fost finisată, acesta constituind doar 7 cauze finisate în 2024.Astfel, în scopul prevenirii și combaterii acestor cazuri, se impune intervenția cu acțiuni eficiente pentru perfecționarea mecanismelor existente, aplicarea măsurilor asiguratorii în privința tranzacțiilor sau bunurilor suspecte cu proveniență ilicită, intensificarea activității în vederea consolidării securității naționale dar și instruirea specialiștilor în acest sens.1. **Infracțiuni privind viața sexuală**

Libertatea și inviolabilitatea sexuală sunt valori protejate atât de normele și standardele internaționale cât și de normele naționale. Astfel, legislația Republicii Moldova a înregistrat progrese în domeniul protecției libertății și inviolabilității sexuale. Cu toate acestea, se constată o creștere a infracțiunilor privind viața sexuală, în anul 2024, fiind înregistrate 582 infracțiuni, în comparație cu 551 infracțiuni în anul 2023 și 563 infracțiuni în anul 2022.În consecință, se constată necesitatea intervenției pentru identificarea factorilor de risc care generează comiterea acestor infracțiuni, inclusiv asupra copiilor, dezvoltarea mecanismelor de intervenție, asigurarea protecției victimelor, precum și consolidarea capacităților specialiștilor care intră în contact cu aceste categorii de victime. 1. **Infracțiuni contra patrimoniului**

O altă amenințare direct conectată la dinamica economică, sporirea șomajului, condițiilor precare de trai etc., care la rândul lor generează concomitent evoluție pe domeniul infracțiunilor patrimoniale, cât și diversitatea modurilor de operare continue să fie prezența infracțiunilor contra patrimoniului. Infracțiunile patrimoniale reprezintă o treime (35,4%) din totalul infracțiunilor săvârșite în Republica Moldova și înregistrează o tendință descrescătoare în ultima perioadă. În anul 2024, au fost înregistrate 8710 infracțiuni (-12,97%) în comparație cu 10008 infracțiuni în anul 2023 și 11572 infracțiuni în anul 2022.Totodată, organele de drept internaționale informează despre documentarea cazurilor cu implicarea cetățenilor moldoveni în comiterea infracțiunilor patrimoniale grave și celor în forma organizată, în special pe teritoriul statelor Uniunii Europene.La comiterea infracțiunilor patrimoniale în spațiul comunitar, moldovenii deseori acționează în complicitate cu cetățenii statelor vecine, ucraineni sau români, iar mărfurile dobândite ilicit sunt transmise pentru realizare în Moldova, existând condiții și complici care facilitează această etapă a activității criminale.În Republica Moldova este răspândită o formă de escrocherie denumită generic „ruda implicată în accident” care presupune contactarea telefonică a victimei și informarea despre o rudă accidentată sau care a provocat un accident rutier grav și care solicită o sumă de bani pentru ajutorul acesteia; infractorii prezentându-se a fi funcționari de stat cu statut special, lucrători medicali, etc., banii fiind transmiși prin curieri (minori, taximetriști), de cele mai multe ori victime sunt bătrânii. Prejudiciul cauzat victimelor variază, cea mai mare sumă de bani estorcată fiind de un milion de lei.1. **Infracțiunile care atentează la viața și sănătatea persoanei**

Viața și sănătatea sunt drepturi fundamentale, garantate de constituțiile multor state și de convențiile internaționale privind drepturile omului. Prin urmare, combaterea acestor infracțiuni nu este doar o obligație legală, ci și morală. O societate care nu reușește să protejeze viața și sănătatea cetățenilor săi se află în pericol de a eroda încrederea publicului în sistemul juridic și instituțiile statului.În anul 2024, au fost înregistrate 129 infracțiuni de omor intenționat (sau -3,73%) în comparație cu 134 infracțiuni în anul 2023 și 136 în anul 2022. În medie, la 100 mii locuitori au revenit 4,4 persoane - victime ale omorului intenționat. La 100 mii bărbați au revenit, în medie, 6,1 bărbați victime ale omorului intenționat, comparativ cu 2,9 femei victime ale omorului intenționat care au revenit la 100 mii femei.În anul 2024, numărul persoanelor decedate în urma infracțiunilor înregistrate a constituit 396 persoane. În rezultatul infracțiunilor excepțional de grave, deosebit de grave și grave au decedat 328 persoane.Prin urmare, prerogativa de combatere a infracțiunilor care atentează la viața și sănătatea persoanei reprezintă în continuare un pilon esențial al politicii publice eficiente de securitate publică și protecție a drepturilor fundamentale ale cetățeanului.Domeniul prevenirii și combaterii criminalității generează cele mai diverse riscuri asupra siguranței publice. Din acest considerent, criminalitatea afectează direct cetățenii și comunitățile în cele mai diverse și severe modalități. Lipsa unor intervenții și soluții inovative generează riscuri pentru viața, integritatea fizică, libertatea individuală, patrimoniu, liniștea și încrederea în propria siguranță, viața economică și socială a cetățenilor, iar toate acestea sunt în pericol atâta timp cât fenomenul criminalității persistă și se multiplică.În anul 2022, a fost aprobată Strategia de dezvoltare a domeniului afacerilor interne pentru anii 2022-2030 (prin HG nr.658/2022) și ulterior pentru asigurarea implementării acesteia în primul ciclu de planificare pentru anii 2022-2025 au fost aprobate 6 programe sectoriale. Programul de prevenire și combatere a criminalității pentru anii 2022-2025, aprobat prin HG nr.948/2022 a fost conceput pentru a aborda diferite forme de criminalitate, de la infracțiuni de omor până la cybercrime.Un aspect important pentru asigurarea cu succes a realizării Programului îl constituie monitorizarea continuă și evaluarea implementării, astfel după prima etapă de implementare (la mijlocul termenului), a fost elaborat un raport de evaluare intermediară pentru 2 ani. În urma evaluării intermediare s-a constatat că la finele anului 2023, 50% din cei 6 indicatori de impact au atins/depășit țintele stabilite pentru mijlocul perioadei de implementare, iar cealaltă jumătate s-a situat sub valorile planificate. Rata de implementare a indicatorilor de monitorizare a celor 80 de indicatori planificați pentru întreaga perioadă a Programului 2022-2025 constituie 16%. Dintre aceștia, peste 60% îl reprezintă modificările de ordin legislativ și administrativ. În anii 2022-2023, nu au fost alocate resurse financiare pentru implementarea acțiunilor planificate, majoritatea fiind realizate din contul atribuțiilor funcționale ale angajaților, pentru care ultimii au fost remunerați salarial.Prin urmare, un moment cheie, care a influențat direct succesul de implementare a Programului a fost lipsa de resurse financiare.În continuare pentru următorul ciclu de planificare, pentru anii 2026-2030, documentul de politici publice propus urmează să abordeze în continuare angajamente în prevenirea și combaterea criminalității în Republica Moldova, fenomen ce constituie o amenințare asupra securității naționale și siguranței publice. Urmare a acestor constatări, se impune continuarea și consolidarea eforturilor în domeniul prevenirii și combaterii criminalității, întrucât prevenirea constituie un proces continuu. Doar prin politici coerente și aplicate constant poate fi asigurată o stare de securitate sustenabilă.Necesitatea elaborării Programului național de prevenire și combatere a criminalității rezultă și din recomandările Comisiei Europene, potrivit cărora, Republica Moldova urmează să actualizeze documentele strategice naționale în conformitate cu Strategia Securității Naționale și să adopte o evaluare națională a amenințărilor criminalității grave și organizate. Drept rezultat, s-a planificat elaborarea documentelor de politici publice pentru anii 2026-2030 pe domeniul armelor, ordinii publice și criminalității.Beneficiile implementării Programului național de prevenire și combatere a criminalității pentru anii 2026-2030 nu vizează doar aspecte legate de reducerea criminalității, ci și de îmbunătățirea calității vieții, protejarea drepturilor fundamentale ale cetățenilor și nu în ultimul rând consolidarea încrederii în instituțiile statului. Criminalitatea generează costuri, atât directe, cât și indirecte. Costurile directe includ cheltuielile pentru sistemul de justiție penală, poliție, spitale și instanțe, iar costurile indirecte sunt legate de pierderile economice cauzate de scăderea productivității, daunele materiale și psihologice suportate de victimele infracțiunilor, dar și scăderea încrederii investitorilor într-o zonă afectată de criminalitate. Un program eficient de prevenire și combatere a criminalității va reduce aceste costuri, contribuind astfel la economia națională și la bunăstarea colectivă.Doar printr-un efort susținut și coordonat pot fi reduse consecințele criminalității și se poate asigura un viitor mai sigur pentru toți cetățenii. |
| 1. **Scopul elaborării documentului de politici publice**
 | Scopul Programului național de prevenire și combatere a criminalității pentru anii 2026–2030, contă în consolidarea cooperării și a capacităților autorităților responsabile de prevenirea și combaterea criminalității în vederea asigurării unui răspuns modern și eficient la evoluțiile acestui fenomen. Documentul de politici publice va include măsuri care vor contribui la diminuarea impactului structurilor și a activității organizațiilor criminale, precum și va spori capacitatea de reacție a organelor statului la investigarea infracțiunilor, comise cu utilizarea diverselor tehnologii informaționale. De asemenea, va asigura efectuarea unui schimb de date adecvat, pentru a putea facilita analiza tendințelor fenomenului infracțional. Integrarea europeană reprezintă un obiectiv strategic al politicii externe și interne a Republicii Moldova, menit să asigure crearea pe plan intern a unui sistem de securitate, stabilitate și prosperitate, guvernat de valorile democratice și respectul față de drepturile omului și libertățile fundamentale. Drept urmare, eforturile Republicii Moldova sunt orientate spre implementarea angajamentelor asumate pe plan extern în raport cu Uniunea Europeană, conform Acordului de Asociere a Republicii Moldova cu Uniunea Europeană. Totodată, prin consolidarea eforturilor autorităților de a preveni și a investiga faptele infracționale, va fi posibilă asigurarea încrederii cetățenilor. Mai mult, vor fi puse în aplicare măsuri suplimentare la nivelul legislației naționale pentru prevenirea și combaterea criminalității, precum și o mai bună protecție, asistență și sprijin acordat victimelor criminalității, în special copiilor, în timpul investigațiilor și după procesul judiciar. Va spori cooperarea dintre autoritățile judiciare și autorități de aplicare a legii din Republica Moldova și din statele – membre ale UE, cu scopul de a reduce criminalitatea transfrontalieră.Pentru realizarea viziunii propuse în cadrul documentului de politici publice sunt propuse următoarele obiective:* Crearea și facilitarea accesului la instrumente și mecanisme adecvate în combaterea și prevenirea criminalității informatice;
* Dezvoltarea mecanismelor și capacităților în vederea identificării și investigării infracțiunilor privind viața sexuală, inclusiv asupra copiilor;
* Sporirea capacităților de identificare și neutralizare a grupurilor și organizațiilor criminale cu grad sporit de risc;
* Dezvoltarea capacităților de identificare și investigare a infracțiunilor economice;
* Îmbunătățirea capacităților de prevenire și combatere a infracțiunilor ce atentează la viața și proprietatea persoanei.

Implementarea cu succes a obiectivelor va permite obținerea unor rezultate măsurabile, realizabile și relevante, oferind soluții optime de consolidare a capacităților autorităților de aplicare a legii. |
| 1. **Concordanța cu documentele de politici publice, de planificare și angajamentele internaționale**

|  |
| --- |
|  |

 | Programul este elaborat în conformitate cu obiectivele de dezvoltare durabilă (ODD) și răspunde indirect la fiecare dintre acestea.Programul asigură transpunerea mai multor obiective strategice trasate în documentele de politici publice și în documentele de planificare, cum ar fi Strategia națională de dezvoltare ,,Moldova Europeană 2030” (în continuare – SND ,,Moldova Europeană 2030”), care oferă o viziune pe termen lung, centrată pe nevoile cetățeanului și racordată la obiectivele de dezvoltare durabilă care fac parte din Agenda 2030 a Organizației Națiunilor Unite (în continuare – Agenda 2030).Documentul propus va contribui la implementarea SND „Moldova Europeană 2030”, în special a obiectivului general 9. ,,Promovarea unei societăți pașnice și sigure”.Conform angajamentelor privind dezvoltarea durabilă, până în anul 2030 urmează să fie implementate următoarele ținte strategice:1. reducerea continuă și dinamică a tuturor formelor de violență, în special a violenței în familie și a violenței sexuale (ODD 16.1);
2. stoparea abuzului, neglijării, exploatării, traficului și a tuturor formelor de violență și de tortură a copiilor (ODD 16.2);
3. combaterea tuturor formelor de crimă organizată și a traficului de armament (ODD 16.4).

Asigurarea tuturor precondițiilor pentru promovarea și menținerea unei societăți pașnice și sigure pornește de la demotivarea comportamentelor deviante, ce conduc la violență în societate, cu un accent major pe prevenirea violenței, inclusiv a violenței sexuale și violenței contra copiilor.Programul național de prevenire și combatere a criminalității pentru anii 2026–2030 va integra și indicatorii de evaluare ai Strategiei Naționale de Dezvoltare „Moldova Europeană 2030”, și anume:* reducerea numărului victimelor omorului intenționat la 100 mii populație până la 4,7 în anul 2030;

- reducerea numărului victimelor infracțiunilor de violență sexuală la 100 mii populație până la 8 în anul 2030. Subsecvent, Programul va reflecta direcțiile și intervențiile prioritare care vor contribui la realizarea obiectivelor incluse în SND, corespunzător angajamentele internaționale asumate de Republica Moldova, inclusiv cele derivate din Acordul de Asociere cu UE și din statutul de țară candidat pentru aderare la UE, și anume:- Eficientizarea acțiunilor de combatere a criminalității și de protecție a victimelor, inclusiv eliminarea violenței, neglijării, exploatării și traficării copiilor și a femeilor, prin înlăturarea lacunelor din cadrul legal cu privire la incriminarea, sancționarea, prevenirea și combaterea faptelor ce prejudiciază sau pun în pericol viața și sănătatea persoanei, a violenței în familie și prin dezvoltarea serviciilor sociale pentru victimele infracțiunilor (O3.1–O3.3, O4.3, O6.1, O9.1, O9.2). - Elaborarea unor protocoale standard privind asigurarea unui răspuns multisectorial la cazurile de violență față de femei și de violență în familie (O6.1, O7.1, O9.1).- Consolidarea capacităților subiecților și a instituțiilor-cheie de abordare a normelor nediscriminatorii de gen și sociale pentru a răspunde și a preveni violența bazată pe gen și violența sexuală, crearea alianțelor și a parteneriatelor strategice și desfășurarea campaniilor de informare și advocacy (O9.1).Potrivit Programului de activitate al Guvernului „*Moldova prosperă, sigură, europeană*”, aprobat prin Hotărârea Parlamentului nr. 28/2023 Guvernul și-a asumat următoarele obiective de dezvoltare:- asigurarea securității transfrontaliere și a ordinii și siguranței publice prin adaptarea continuă a capabilităților și a politicilor la amenințările externe și interne;- prevenirea și combaterea amenințărilor hibride pe palierul securității cibernetice și informaționale;Corespunzător, ca și priorități, Guvernul și-a asumat:- consolidarea capacităților instituțiilor de aplicare a legii și a celor din domeniul de securitate, dotarea lor adecvată, conform riscurilor actuale, concomitent cu asigurarea promptitudinii intervenției;- dezvoltarea sistemului de afaceri interne drept furnizor de securitate regională;- fortificarea structurilor responsabile pentru lupta împotriva amenințărilor hibride și asigurarea securității cibernetice în vederea sporirii nivelului de siguranță pentru oameni, instituțiile statului și pentru mediul privat;În calitate de politici sectoriale prioritare pe domeniul „Afaceri Interne” Programul de activitate al Guvernului „*Moldova prosperă, sigură, europeană*” prevede:- Creșterea și modernizarea capabilităților și a proceselor de combatere a infracțiunilor comise în mediul online și cu utilizarea tehnologiilor digitale prin ajustarea cadrului legal, implementarea mecanismelor și a sistemelor moderne de investigare;- Implementarea tehnicilor investigative și criminalistice moderne, extinderea cooperării polițienești internaționale, aderarea și participarea în formatele europene de aplicare a legii și creșterea capabilităților de previziune și anticipare strategică.În vederea susținerii priorităților enunțate, Ministerul Afacerilor Interne intervine cu o viziune strategică și un set de măsuri, care vor fi expuse pe larg în Programul național privind prevenirea și combaterea criminalității pentru anii 2026-2030.Mai mult, deschiderea negocierilor de aderare a Republicii Moldova la Uniunea Europeană, denotă interesul și încrederea Uniunii Europene în capacitățile țării noastre de a contribui la garantarea securității granițelor UE.Respectiv, Republica Moldova trebuie să-și execute angajamentele luate față de Uniunea Europeană, în contextul semnării Acordului de Asociere, la capitolul prevenirii și combaterii criminalității organizate, a corupției și a altor activități ilegale (art. 16), inclusiv cele cu caracter transnațional, cum ar fi: traficul de migranți și de persoane, contrabanda și traficul de bunuri, inclusiv în domeniul armelor de calibru mic și al drogurilor ilicite, activitățile economice și financiare ilegale, cum ar fi contrafacerea, frauda fiscală și fraudele legate de achizițiile publice, frauda, corupția activă și cea pasivă, atât în sectorul privat, cât și în cel public, inclusiv abuzul de funcții și traficul de influență, falsificarea de documente și prezentarea de declarații false, precum și criminalitatea informatică.Totodată, Programul național de prevenire și combatere a criminalității pentru anii 2026-2030 contribuie la implementarea următoarelor documente de politici publice și de planificare:* Strategia Națională de Dezvoltare ,,Moldova Europeană 2030”, sub aspectul promovării unei societăți pașnice și sigure;
* Planul național de acțiuni pentru aderarea Republicii Moldova la Uniunea Europeană pe anii 2024-2027;
* Planul național de dezvoltare pentru anii 2025-2027;
* Programul se aliniază și va contribui la realizarea prevederilor Acordului de Asociere dintre Republica Moldova și Uniunea Europeană.

Implementarea Programului național de prevenire și combatere a criminalității pentru anii 2026–2030 urmează să fie făcută prin intermediul următoarelor programe/subprograme bugetare:1. **Programul „35 – Afaceri Interne”**:

- 3501 - Politici și management în domeniul afacerilor interne;- 3502 - Ordine și siguranță publică;- 3505 - Servicii de suport în domeniul afacerilor interne;- 3507 - Cercetări științifice aplicate în domeniul afacerilor interne.1. **Programul „40 – Justiția”;**
2. **Programul „43 – Sistemul Penitenciar”;**
3. **Programul „88 – Învățământ”;**
4. **Programul ,,06 - Afaceri externe și cooperarea externă”:**
* 0604 - Cooperare externă.
1. **Programul ,,80 - Sănătatea publică și serviciile medicale”;**
2. **Programul ,,90 - Protecția socială”;**
3. **Programul ,,36 - Securitatea Națională”.**

Adițional, vor fi identificate și sursele externe de finanțare pentru realizarea integrală a activităților planificate. |
| 1. **Perioada planificată pentru elaborarea documentului de politici publice**
 | Ministerul Afacerilor Interne pe parcursul anului 2025, va elabora Programul național de prevenire și combatere a criminalității pentru anii 2026-2030, și anume:* elaborare este planificată pentru lunile mai-iunie 2025;
* aprobarea acestuia este planificată pentru luna iulie 2025.
 |
| 1. **Părțile implicate în elaborarea documentului de politici publice și mecanismele de asigurare a transparenței și a participativității**
 | Procesul de elaborare și aprobare a Programului național de prevenire și combatere a criminalității pentru anii 2026-2030 va fi asigurat într-o manieră participativă, cu implicarea părților interesate la nivel de ministere, alte autorități publice, parteneri externi, precum și a societății civile. Proiectul Programului național de prevenire și combatere a criminalității pentru anii 2026-2030, urmează a fi elaborat sub egida Ministerului Afacerilor Interne. La elaborarea documentelor aferente Programului vor fi implicate următoarele instituții publice:Ministerul Justiției;Procuratura Generală;Ministerul Muncii și Protecției Sociale;Ministerul Finanțelor;Ministerul Educației și Cercetării;Administrația Națională a Penitenciarelor;Serviciul de Informații și Securitate;Ministerul Dezvoltării Economice și DigitalizăriiMinisterul Sănătății.Reieșind din complexitatea proiectului și pentru asigurarea unui proces participativ de elaborare urmează a fi consultate și implicate asociațiile obștești, parteneri externi, precum și alte părți interesate.Întregul proces se va realiza în strictă conformitate cu prevederile Legii nr. 100/2017 cu privire la actele normative, Legii nr. 239/2008 privind transparența în procesul decizional, Hotărârii Guvernului nr. 967/2016 cu privire la mecanismul de consultare publică cu societatea civilă în procesul decizional, precum și alte acte normative care prevăd mecanismul de consultare, elaborare și promovare a documentelor de politici publiceÎn calitate de mecanisme de participare vor fi organizate ședințe ale grupului de lucru precum și consultări publice. Pentru a asigura respectarea principiului *„nimeni să nu fie lăsat în urmă”*, Programul va cuprinde acțiuni ce vor avea ca beneficiari grupurile vulnerabile, adică persoanele care au devenit victime ale infracțiunilor (*copii, adolescenți, femei, vârstnici, persoanele refugiate, persoanele fără loc de muncă, subiecți ai probațiunii*). Problemele identificate și descrise în prezentul concept vin să reducă riscurile de vulnerabilitate ale victimelor infracțiunilor și să asigure majorarea nivelului de siguranță și protecție. |

1. https://www.economicsandpeace.org/wp-content/uploads/2024/06/GPI-2024-web.pdf [↑](#footnote-ref-1)
2. https://www.state.gov/reports/2024-trafficking-in-persons-report/moldova/ [↑](#footnote-ref-2)
3. https://www.economicsandpeace.org/wp-content/uploads/2024/02/GTI-2024-web-290224.pdf [↑](#footnote-ref-3)
4. https://www.numbeo.com/crime/rankings\_by\_country.jsp?title=2024 [↑](#footnote-ref-4)
5. https://ncsi.ega.ee/country/md/ [↑](#footnote-ref-5)
6. https://statistica.gov.md/ro/nivelul-infractionalitatii-in-republica-moldova-in-anul-2024-9478\_61676.html [↑](#footnote-ref-6)
7. https://politia.md/sites/default/files/raport\_activitatea\_politiei\_pe\_anul\_2024.semnat\_1.pdf [↑](#footnote-ref-7)
8. https://www.procuratura.md/sites/default/files/2025-04/raport-privind-activitatea-procuraturii-anul-2024-finalcpr\_0.pdf [↑](#footnote-ref-8)
9. https://www.procuratura.md/sites/default/files/2024-03/RAPORTUL%20de%20activitate%20al%20Procuraturii%20pentru%20anul%20%202023%20final.pdf [↑](#footnote-ref-9)
10. https://www.procuratura.md/sites/default/files/2023-03/RAPORT%20DE%20ACTIVITATE%202022.pdf [↑](#footnote-ref-10)